Riemkje Pitstra

Riemkje Pitstra, (Noardwyk, 6 maaie 1944) is in Fryske skriuwster. 

Se groeide op yn Surhústerfean, nei de middelbere skoalle gie se nei de roomske kweekskoalle yn Stienwyk. Dêrnei krige se in beneaming oan in twatalige skoalle yn Sint Nyk. Se lei har ta op it skriuwen fan lesmateriaal foar twatalige skoallen. Se die dat by de ûnderwiisbegeliedingstsjinst yn de súdwesthoeke fan Fryslân. Boppedat folge se in kursus pedagogyk yn Grins. Dêrnei begûn se mei de stúdzje Frysk; yn 1988 slagge se foar de twadde-graads akte. Pitstra kaam te wurkjen by it GCO (Mienskiplik Sintrum foar Underwiisbegelieding yn Fryslân, no Cedin) te Ljouwert. 

 Skriuwster 
Foardat se as skriuwster fan berneboeken bekend waard, makke se al jierren teksten foar de Fryske skoalleradio en letter ek foar de telefyzje. Se skreau ûnder oaren ferhaaltsjes foar 'Marten de Mûs, in telefyzjesearje foar lytse bern. Yn de mande mei Anny de Jong, Jan Schotanus en Janny Vledder-van der Knoop wurke Riemkje Pitstra oan de ‘Op reis-rige’, in nije Fryske lês'rige. Dêrneist skreau se ferskate Fryske berneboeken.

 Tomke 
Se wurke boppedat mei oan it Fryske lêsbefoarderingsprojekt Tomke. Dat lesmateriaal wurdt makke yn de mande mei de Afûk en Omrop Fryslân. Alle jierren ferskynt der in boekje plus in cd, mei ferhaaltsjes, ferskes, taalspultsjes en rymkes, dat ferspraat wurdt ûnder alle pjutteboartersplakken yn Fryslân. Riemkje soarget mei Auck Peanstra foar de teksten fan de ferhaaltsjes yn de boekjes en op de byhearrende cd, dy’t om in beskaat tema hinne skreaun wurde. Omrop Fryslân stjoert de bewurke ferhaaltsjes út. 

 Wurk 
 1987 : In liuw yn ’e trein
 1987 : De binde fan wite Harm
 1989 : Wiger en Maaike : ferhaaltsjes mei flanelplaten foar pjutteboartersplakken
 1990 : Dêr is Marten…
 1991 : Mentha Minnema en it keldermystearje
 1992 : Poef de boef
 1994 : Poef wol in jas
 1995 : De fersierde krystbeam (meiwurke oan)
 1995 : Grutte Giele & Lytse Loer (Hollânske oersetting yn 1995: Gele Gijs en Lange Loeres)
 1995 : Mentha Minnema en it keldermysterie (oersetting)
 1996 : De bisteboat
 1997 : Gefaarlik spul foar Mentha Minnema (mei Anny de Jong en Jan Schotanus)
 1997 : Mentha Minnema en it wettermystearje
 1997 : Mentha Minnema en het fuikenmysterie (oersetting: Mentha Minnema en it wettermystearje)
 1998 : Jord wint in priis (oersetting fan: Jord wint een prijs - 1997)
 1999 : Ikke
 2000 : Tomke, Romke en de Boekebear op ûntdekkingsreis
 2001 : Tomke Romke en harren nije freondinne Kornelia de kangoeroe
 2001 : Poef en de wyn
 2002 : Tomke, Romke en Kornelia achter it muzyk oan!
 2003 : Tomke, Romke en Kornelia skilderje mei kleur
 2003 : Tomke : winterboek
 2003 : Tomke : in pot fol ferhalen
 2004 : Tomke, Romke en Kornelia nei de dokter
 2005 : Kikkerts fange mei Tomke
 2006 : Kom yn myn hûske (Tomke-boekje 2006)
 2006 : Tomke yn ’e bistetún (Lês- en lústerboek)
 2007 : Gefaarlik spul foar Mentha Minnema: audioboek, foarlêzen troch Jan Schotanus (mei Anny de Jong en Jan Schotanus)
 2008 : Mentha Minnema en it keldermysterie: audioboek, foarlêzen troch de skriuwer
 2008 : Mentha Minnema en it wettermystearje: audioboek, foarlêzen troch de skriuwer
 2008 : Tomke nei skoalle
 2008 : Tomke jierboek (mei Auck Peanstra, ferskes: Geartsje Douma)
 2008 : Tomke en Romke : earst dit... dan dat (mei Auck Peanstra, ferskes: Geartsje Douma)
 2009 : Tomke fakânsjeboek (mei Auck Peanstra e.o.)
 2009 : Dêr is Marten wer
 2010 : Tomke en Romke yn it ferkear (mei Auck Peanstra)
 2010 : Tomke, boartsje yn 't bad
 2010 : Tomke ferkearsboek (mei Auck Peanstra)
 2011 : Tomke foarlêsferhaaltsjes (mei Auck Peanstra)
 2012 : Tomke : dikke tút foar Romke

Kategory:Nederlânsk ûnderwizer
Kategory:Nederlânsk pedagooch
Kategory:Nederlânsk berneboekeskriuwer
Kategory:Frysk ûnderwizer
Kategory:Frysk pedagooch
Kategory:Frysk berneboekeskriuwer
Kategory:Skriuwer yn it Frysk
Kategory:Nederlânsk persoan fan Frysk komôf
Kategory:Frysk persoan fan Nederlânsk komôf
Kategory:Persoan berne yn 1944